## Tisztelt Partiumi Keresztény Egyetem Szociológia Tanszék!

Ezúton szeretnénk meghívni a tanszék hallgatóit, **2020. április 23. és április 25.** között, a nagyváradi **Partiumi Keresztény Egyetemen** megrendezésre kerülő, **X. Szociológus Hallgatói Találkozóra** (SzoHaTa)!

A programok előreláthatólag április 23-án, csütörtökön 12 órai kezdettel indulnak és április 25-én, szombaton délben érnek véget. A szokásos első napi intézménybemutatók mellett lehetőség lesz előadások tartására is. A pontos programot egy későbbi levélben fogjuk megküldeni a résztvevők számára.

**Képzőhelyenként 3 személyt** áll módunkban fogadni (részükre a szállás és az étkezés biztosított). Szeretnénk megkérni Önöket, hogy amennyiben részt kívánnak venni az eseményen, kérjük, jelezzék szándékukat e-mailen lehetőleg minél hamarabb, illetve a mellékelt regisztrációs lapot kitöltve, küldjék vissza részünkre a lent található e-mail címre legkésőbb **március 27. (péntek) éjfélig**.

A szakmai előadásoknak a regisztráció alkalmával elég a címét beküldeni, az absztraktokat egy későbbi levélben, **április 10. (péntek) éjfél**i határidővel szeretnénk megkapni, kérjük az időpontokat szíveskedjenek betartani.

A regisztrációs lapokat illetve a felmerülő kérdéseket az alábbi e-mail címre várjuk: szohata2019@gmail.com, illetve kérdéseikre a +4 0756 334 989 vagy a 0630 664 6161 telefonszámokon is szívesen megválaszoljuk (René Haragos – főszervező).

Kelt, 2020.02.19.

Üdvözlettel,

*A szervezők*